L 244/50 Az Európai Unió Hivatalos Lapja 2004.7.16. A TANÁCS HATÁROZATA (2004. július 12.) az Európai Közösségek Bizottsága új tagjának kinevezéséről (2004/549/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 215. cikke (2) bekezdésére, mivel: Erkki LIIKANEN a 2004. július 6-án kelt levelével — 2004. július 11. éjféli hatállyal — lemondott a Bizottság tagjaként betöltött hivataláról. A távozó tag helyére hivatali idejének fennmaradó részére új tagot kell kinevezni, A KÖVETKEZŐKÉPPEN HATÁROZOTT: 1. cikk A 2004. július 12. és 2004. október 31. közötti időtartamra a Bizottság tagjává Olli REHN-t nevezik ki. 2. cikk E határozat 2004. július 12-én lép hatályba. 3. cikk E határozatot az Európai Unió Hivatalos Lapjában ki kell hirdetni. Kelt Brüsszelben, 2004. július 12-én. a Tanács részéről az elnök B. BOT